Selle Weitzenbergi luuletuse - nagu muide enamiku tema teisigi luuletusi - teame oma käsitlusainelt võrsunud olevat tõelisuse vahenditust lähedusest. See asjaolu muutis Weit­zenbergi tööd eriti aktuaalseks ja soodustas ühes rahvapärase käsitlusviisiga nende levimist rahva keskel haruldase kiirusega ja erakordses ulatuses. Loomulikult ei saanud  siis massi­desse hoopis mõjuta jääda ka Weitzenbergi luuletuse ideeline sisu, juhatamine parajasti päevakorras olevate sotsiaalsete küsimuste juurest rahvuslike juurde, teoorjuse, talude päriseksostu, hingemaa jms. probleemide arutluselt järelemõtlemisele isamaa üle.